# Olajfinomítás folyamata:

Még mielőtt maga a finomítás elkezdődne a nyers olajat a fúró kutakról óriás csőhálózatokon keresztül elszállítják a legközelebbi nagy tartály telephelyre ahonnan tartályos autókon vagy nagyobb gyűjtő csőveken keresztül eljut egy finomító állomásra.

Az első lépés minden finomítóban az, hogy a beérkező olajból eltávolítják a szennyezéseket (sók, ásványok, víz), majd atmoszférikus desztilláció következik, melynek termékei a gázok („propán-bután”), a (nyers) benzin, a petróleum, a (nyers) gázolaj és a desztilláció fenékterméke, a pakura. A benzin és a gázolaj előtt azért szerepel zárójelben a „nyers” szó, mert ezekkel az üzemanyagokkal egy mai autó nem működne. A pakura vákuum desztillációra kerül, ekkor állítják elő a különböző kenőanyagok alapját jelentő olajat, a fenékterméket jelentő bitumenből pedig az aszfalt készül. Ez a „szeparációs folyamat” minden finomítóban meg van.

Azokat finomítókat, ahol atmoszférikus és vákuum desztilláción kívül legfeljebb néhány átalakítást végeznek, még egyszerű finomítóknak hívjuk és ma már nagyon kevés van belőlük. Jellemzőjük, hogy a termékeloszlást a nyersolaj összetétele határozza meg. Az úgynevezett „konverziós” finomítók tartalmazzák az egyszerű finomítók minden elemét, de számos átalakító egység is van bennük, melyek célja a termékelosztás megváltoztatása.

Az átalakítás célja az, hogy alacsonyabb értékű termékekből minél értékesebbeket állítsanak elő. Ilyenekből világszerte rengeteg megtalálható. Az úgynevezett „mélykonverziós” finomítók egyre általánosabbá válnak, ahogy nő az igény a könnyű, tiszta termékek és csökken a nehéz, nagy kén tartalmú termékek iránt. Az ilyen típusú finomítókban további átalakító egységek is megtalálhatók. A finomítóba belépő olajból az eljárásoknak segítségével számos termék (pl.: üzemanyagok, fűtőolajok, kenőanyagok, bitumen) kerül ki, amit a kiszállítás után szinte azonnal hasznosítanak valamire.

Egy-egy finomító hatalmas mennyiségű, több millió tonna, olajat dolgoz fel évente!

<http://petroleum.hu/hogy-mukodik-az-olajfinomito>